**ТРАНСПОРТ (ТОВАРЕН И ПЪТНИЧЕСКИ, СУХОПЪТЕН, ВОДЕН И ГРАДСКИ ЕЛЕКТРОТРАНСПОРТ) ПРЕЗ ТРЕТОТО ТРИМЕСЕЧИЕ НА 2024 Г. (ПРЕДВАРИТЕЛНИ ДАННИ)**

**Транспорт - общо**

**Тримесечни изменения**

През третото тримесечие на 2024 г. се наблюдава намаление както при превозените товари **от товарния транспорт -** с 2.7%, така и при извършената работа - с 10.2%, в сравнение с предходното тримесечие (виж фиг. 1). Данните са предварителни и сезонно изгладени.

**Фиг. 1. Превозени товари и извършена работа от товарния транспорт**

**(сезонно изгладени данни)**

Превозените пътници и извършената работа от **пътническия транспорт** (сухопътен, воден и градски електротранспорт) се увеличават, съответно с 2.5 и 9.6% (виж фиг. 2).

**Фиг. 2. Превозени пътници и извършена работа от пътническия транспорт**

**(сезонно изгладени данни)**

**Годишни изменения**

През третото тримесечие на 2024 г. в сравнение със съответното тримесечие на 2023 г. превозените товари от сухопътния и водния товарен транспорт намаляват с 28.1%, а извършената работа с 22.7%. Данните са предварителни.

С 16.9% се увеличават превозените пътници от пътническия транспорт (сухопътен, воден и градски електротранспорт). Извършената работа също бележи ръст от 9.7%.

**Товарен сухопътен транспорт**

**Превозените товари** от сухопътния транспорт през третото тримесечие на 2024 г. са 29 940.4 хил. т, или с 29.0% по-малко спрямо същото тримесечие на 2023 година (виж фиг. 3). При вътрешните превози се наблюдава спад с 29.5%, а при международните - с 27.8%.

**Извършената работа** е 7 944.0 млн. тонкилометра, което е с 24.6% по-малко в сравнение със същия период на предходната година (виж фиг. 3).

**Фиг. 3. Превозени товари и извършена работа от сухопътния транспорт по тримесечия**

**Товарен воден транспорт**

**Превозените товари** от речния и морския транспорт са с 63.6 хил. т. повече в сравнение с третото тримесечие на 2023 г. в резултат на по-голямото количество превозени товари от речния транспорт (виж фиг. 4).

При **извършената работа,** измерена в тонкилометри, е отчетен ръст със 103.5% спрямо същия период на предходната година поради по-голямото изминато превозно разстояние.

**Фиг. 4. Превозени товари и извършена работа от водния транспорт по тримесечия**

**Пътнически сухопътен транспорт**

Броят на **превозените пътници** от сухопътния транспорт е 94 418.0 хиляди, или с 10.4% повече спрямо третото тримесечие на 2023 година (виж фиг. 5). При автомобилните превози увеличението е с 11.6%, докато при железопътните превози се наблюдава намаление с 5.3%.

**Извършената работа** е 2 583.5 млн. пътниккилометра, като е регистрирано нарастване с 5.9% в сравнение със съответното тримесечие на 2023 година.

**Фиг. 5. Превозени пътници и извършена работа от сухопътния транспорт по тримесечия**

**Пътнически воден транспорт**

При пътническия воден транспорт се наблюдава намаление на **превозените пътници** с 8.7 хиляди пътници спрямо същия период на 2023 г. поради по-малкия брой пътници, превозени от речния транспорт**.** **Извършената работа се понижава** с3.9% (виж фиг. 6).

**Фиг. 6. Превозени пътници и извършена работа от водния транспорт по тримесечия**

**Градски електротранспорт**

През периода юли - септември 2024 г. предприятията от градския електротранспорт са превозили общо **79 839 хил. пътници,** или с 25.6% повече в сравнение с третото тримесечие на 2023 година (виж фиг. 7). Най-голям ръст е регистриран при превозените пътници от електроавтобусния транспорт - със 105.4%. Същевременно и **извършената работа** нараства с 38.3% и достига 450.6 млн. пътниккилометра.

**Фиг. 7. Превозени пътници и извършена работа от градския електротранспорт по тримесечия**

**Методологични бележки**

**Сухопътният товарен транспорт** включва превоза на товари с превозни средства на железопътния и автомобилния транспорт с българска регистрация, както и преноса на продукти по тръбопроводната мрежа в страната.

**Сухопътният пътнически транспорт** включва превоза на пътници с превозни средства на железопътния и автобусния транспорт с българска регистрация.

**Водният транспорт** включва превоза на пътници и товари и извършената работа с морски и речни плавателни съдове с българска регистрация.

**Градският електротранспорт** включва превозените пътници и извършената работа от тролейбусния и електроавтобусния транспорт в страната, трамвайния транспорт и метрото в гр. София.

**Превозени товари** (тонове)- измерва общото количество превозени товари **срещу заплащане** между два пункта (място на натоварване и място на разтоварване).

**Извършена работа при товарните превози** (тонкилометри) - съответствана превоза на един тон товар на разстояние един километър.

**Превозени пътници** (брой) -включва общо превозените пътници със съответния вид транспорт **с** **платени билети** между два пункта (място на качване и място на слизане).

**Извършена работа при пътническите превози** (пътниккилометри) - съответства на превозването на един пътник на разстояние един километър.

**Приложение**

**Таблица 1**

**Основни показатели на товарния транспорт през третото тримесечие на 2023 и 2024 година**

|  |  |  |  |
| --- | --- | --- | --- |
| **Товарен транспорт** | **III трим. 2023** | **III трим. 2024** | **Индекс на изменение спрямо III трим. 2023** |
|
| Сухопътен транспорт - превозени товари | | | |
| **Общо - хил. т** | **42188.5** | **29940.4** | **71.0** |
| Вътрешни превози | 31000.8 | 21859.3 | 70.5 |
| Международни превози | 11187.7 | 8081.1 | 72.2 |
| Сухопътен транспорт - извършена работа | | | |
| **Общо - млн. ткм** | **10540.3** | **7944.0** | **75.4** |
| Вътрешни превози | 2249.1 | 2924.5 | 130.0 |
| Международни превози | 8291.2 | 5019.5 | 60.5 |
| Воден транспорт - превозени товари | | | |
| **Общо - хил. т** | **1207.0** | **1270.6** | **105.3** |
| Вътрешни превози | -[[1]](#footnote-1) | - | - |
| Международни превози | 1207.0 | 1270.6 | 105.3 |
| Воден транспорт - извършена работа | | | |
| **Общо - млн. ткм** | **163.0** | **331.7** | **203.5** |
| Вътрешни превози | - | - | - |
| Международни превози | 163.0 | 331.7 | 203.5 |

**Таблица 2**

**Основни показатели на пътническия транспорт през третото тримесечие на 2023 и 2024 година**

|  |  |  |  |
| --- | --- | --- | --- |
| **Пътнически транспорт** | **III трим. 2023** | **III трим. 2024** | **Индекс на изменение спрямо III трим. 2023** |
|
| Сухопътен транспорт - превозени пътници | | | |
| **Общо - хиляди** | **85519.4** | **94418.0** | **110.4** |
| Вътрешни превози | 84332.9 | 92791.8 | 110.0 |
| Международни превози | 1186.5 | 1626.2 | 137.1 |
| Сухопътен транспорт - извършена работа | | | |
| **Общо - млн. пкм** | **2439.4** | **2583.5** | **105.9** |
| Вътрешни превози | 1906.1 | 1897.1 | 99.5 |
| Международни превози | 533.3 | 686.4 | 128.7 |
| Воден транспорт - превозени пътници | | | |
| **Общо - хиляди** | **118.5** | **109.8** | **92.7** |
| Вътрешни превози | 25.5 | 32.5 | 127.5 |
| Международни превози | 93.0 | 77.3 | 83.1 |
| Воден транспорт - извършена работа | | | |
| **Общо - млн. пкм** | **12.7** | **12.2** | **96.4** |
| Вътрешни превози | 0.3 | 0.8 | 254.5 |
| Международни превози | 12.4 | 11.4 | 92.2 |
| Градски електротранспорт - превозени пътници | | | |
| **Общо - хиляди** | **63549.0** | **79839.3** | **125.6** |
| Градски електротранспорт - извършена работа | | | |
| **Общо - млн. пкм** | **325.7** | **450.6** | **138.3** |

1. „-“ - няма случай. [↑](#footnote-ref-1)